section_heading: O susretu<ref>Hečimović i Kristan okrunili snježnu bajku
paragraph_text: U trenutku kada je strijelac prvog pogotka gostujuće momčadi otišao na drugo dvominutno hlađenje tamo je već sjedio Rafael Rotten, a dva igrača više na ledu hrvatski je prvak morao iskoristiti kako bi došao do nove prednosti. To se i dogodilo istekom 28. minute. Kapetan Alan Letang iskoristio je asistenciju Andy Serticha i Aarona Foxa te preciznim udarcem doveo Medvjede u novo kratko vodstvo. Naime, nakon što je Dan Bjornlie zbog pomicanja gola dobio isključenje, Capitalsi su s igračem manje došli do još jednog poravnanja. Bouchard se sjurio u protunapad i pronašao put pored Kristana. Cassivi je do isteka 40. minute imao još posla, a tek što su se igrači krenuli zaputiti prema svlačionicama, zaiskrilo je na ledu. Započela je opća tučnjava, a Joel Prpic i Philippe Lakos izdvojili su se iz gužve i upustili u privatni šakački obračun.<ref> Naravno, obojica se više nisu vraćala na led.